Live: ΠΑΟΚ-Πανιώνιος – inpaok.com\nΠαρακολουθήστε live από το INPAOK την αναμέτρηση του Δικεφάλου με τον Πανιώνιο για την δεύτερη αγωνιστική της Superleague.\nΤέλος στο παιχνίδι, εξαιρετικά δύσκολη και αγχωτική νίκη για τον ΠΑΟΚ με 2-1. Ο Δικέφαλος έκανε και πάλι τα εύκολα δύσκολα, αλλά πήρε αυτό που ήθελε, και πάει στην διακοπή των εθνικών με 2/2.\n95′ Ωραίο σουτ του Μίσιτς, άουτ η μπάλα.\n95′ Κόρνερ για τον Πανιώνιο.\n94′ Εξετάζεται και πάλι το VAR.\n90+ Κόρνερ για τον Πανιώνιο.\n90+ Πέντε τα λεπτά των καθυστερήσεων.\n90′ Ωραία κίνηση και σουτ του Σφιντέρσκι, μπλοκάρει ο Κότνικ με δεύτερη προσπάθεια.\n89′ Σέντρα του Άκπομ, άουτ η κεφαλιά του Πέλκα.\n88′ Πολύ καλή έξοδος του Πασχαλάκη σε επικίνδυνη μπαλιά στην πλάτη της άμυνας.\n84′ Διπλή αλλαγή για τον Πανιώνιο. Μιλόγεβιτς αντί Σαραμαντά και Λυμπεράκης αντί Ρέντζα.\n80′ Κατέβασμα και σουτ του Κρέσπο με το αριστερό λίγο έξω από την περιοχή, άουτ η μπάλα.\n79′ Φαουλ για τον ΠΑΟΚ με τον Μπίσεσβαρ εκτελεστή.\n75′ Μετράει κανονικά το γκολ του Κάρολ Σφιντέρσκι! Πολύ δύσκολο τέρμα από τον Πολωνό, που γύρισε χωρίς να βλέπει την μπάλα στην εστία.\n75′ Η φάση εξετάζεται από το VAR.\n74′ Αντί του Δημήτρη Λημνιού θα μπει ο Πέλκας.\n73′ Ετοιμάζεται να περάσει ο Δημήτρης Πέλκας.\n70′ Κίτρινη στον Εσίτι, που ανακόπτει αντεπίθεση του Πανιωνίου με τον Καμαρά.\n67′ Μεγάλη ευκαιρία για τον Δικέφαλο, με τον Γιαννούλη να κάνει εξαιρετική σέντρα, αλλά τον Σφιντέρσκι να μην προλαβαίνει να πάρει την κεφαλιά, κόρνερ η μπάλα.\n66′ Φάουλ για τον ΠΑΟΚ από τα δεξιά όπως επιτίθεται, το οποίο κέρδισε ο Λημνιός.\n63′ Ξεκίνησαν τις καθυστερήσεις οι παίκτες του Πανιωνίου, καθώς ήδη δύο βρίσκονται στον αγωνιστικό χώρο και περιμένουν το ιατρικό τιμ.\n60′ Τώρα η αλλαγή Ζαμπά-Μπίσεσβαρ.\n58′ Κόρνερ για τον ΠΑΟΚ.\n57′ Ο Δικέφαλος δέχεται γκολ σε ακόμα ένα παιχνίδι, και μάλιστα με την πρώτη σοβαρή τελική ευκαιρία του αντιπάλου του.\n56′ Ο Πανιώνιος ισοφαρίζει με τον Τσιλούλη, που είναι η χρυσή αλλαγή, καθώς μπήκε στον αγωνιστικό χώρο δύο λεπτά πριν. Ο Φερέιρα καλεί γρήγορα τον Ντιέγκο Μπίσεσβαρ.\n55′ Αλλαγή για τον Πανιώνιο, στην θέση του Άρτσε θα μπει ο Τσιλούλης\n53′ Κυκλοφορεί την μπάλα ο Δικέφαλος, με τον Πανιώνιο να περιμένει πάντα πίσω από την σέντρα.\n49′ Για το χτύπημα στον Σφιντέρσκι τιμωρήθηκε με κίτρινη ο Ευαγγέλου.\n48′ Φάουλ για τον ΠΑΟΚ, ο Μίσιτς πάνω στη μπάλα.\nΛήξη πρώτου ημιχρόνου στην Τούμπα, ο ΠΑΟΚ προηγείται με 1-0 χάρη στο γκολ του Τσούμπα Άκπομ από το 14′, το οποίο είναι και το μοναδικό του αγώνα μέχρι στιγμής.\n45+ Πολύ όμορφη συνεργασία από τους παίκτες του ΠΑΟΚ, με τον Ζαμπά όμως να γυρίσει και τους αμυντικούς του Πανιωνίου να απομακρύνουν σε κόρνερ.\n45+ Τρία τα λεπτά των καθυστερήσεων.\n45′ Καλή εκτέλεση από τον Μίσιτς, με τον Σφιντέρσκι όμως να μην προλαβαίνει να εκτελέσει, άλλο ένα κόρνερ.\n44′ Κόρνερ για τον ΠΑΟΚ, λίγα λεπτά πριν το τέλος του πρώτου μέρους.\n42′ Μέτρια εκτέλεση, άουτ η μπάλα.\n41′ Δεύτερη κίτρινη σε πολύ λίγα λεπτά, αυτή τη φορά στον Σταυρόπουλο για χέρι, φάουλ σε καλή θέση για τον ΠΑΟΚ.\n40′ Πρώτη κίτρινη στο παιχνίδι στον Καμαρά, για προβολή στον Μάτος.\n38′ Τώρα η αλλαγή για τον ΠΑΟΚ, Σβέριρ Ίνγκασον αντί Φερνάντο Βαρέλα.\n35′ Ο Βαρέλα φαίνεται πως δεν μπορεί να συνεχίσει, καθώς βγαίνει από τον αγωνιστικό χώρο με φορείο. Ο Ίνγκασον προθερμαίνεται, και κατά πάσα πιθανότητα αυτός θα είναι και ο αντικαταστάτης.\n33′ Κάτω τώρα και ο Βαρέλα, στο γήπεδο το ιατρικό τιμ του ΠΑΟΚ για τις πρώτες βοήθειες.\n30′ Πολλές διακοπές μέχρι στιγμής στο παιχνίδι, έχει πέσει ο ρυθμός αρκετά εξαιτίας αυτών.\n27′ Άσχημο πέσιμο του Μάτος στο χορτάρι, συνεχίζει όμως κανονικά.\n24′ Ο Άκπομ χτύπησε στην πτώση του στον αγωνιστικό χώρο, αλλά με τις βοήθειες του ιατρικού τιμ επέστρεψε κανονικά.\n21′ Σπουδαία διπλή ευκαιρία για τον ΠΑΟΚ, καθώς ούτε ο Ζαμπά αλλά ούτε ο Άκπομ κατάφεραν να νικήσουν εντός περιοχής των Κότνικ, που πραγματοποίησε δύο μεγάλες επεμβάσεις.\n18′ Εξαιρετική μπαλιά του Βαρέλα στον Ζαμπά, ο οποίος εκτελεί μέσα από την περιοχή με την μία αλλά αστοχεί.\n14′ Πολύ όμορφη πάσα του Μίσιτς στον Άκπομ, ο οποίος ξεφεύγει από τον αντίπαλό του, και πλασάρει πανέμορφα τον Κότνικ για το 1-0!\n10′ Καλά κλεισμένος ο Πανιώνιος στα μετόπισθεν, δεν αφήνει ελεύθερους χώρους στον ΠΑΟΚ.\n7′ Πρώτα αναγνωριστικά λεπτά στο παιχνίδι, με τον Δικέφαλο να έχει ήδη μία καλή ευκαιρία με τον Βαρέλα, και να κυκλοφορεί συνεχώς την μπάλα προσπαθώντας να βρει διαδρόμους.\n4′ Πολύ καλή εκτέλεση από τον Μίσιτς, ο Βαρέλα πιάνει την κεφαλιά και ο Κότνκικ αποκρούει σε κόρνερ, το οποίο περνά ανεκμετάλλευτο.\n3′ Φάουλ για τον ΠΑΟΚ από τα δεξιά όπως επιτίθεται, λίγο έξω από την περιοχή. Ευκαιρία για την πρώτη σέντρα.\n1′ Στη σέντρα ο ΠΑΟΚ, έναρξη στο παιχνίδι.\nΤώρα στο γήπεδο οι δύο ομάδες.\nΌλα έτοιμα για την είσοδο των «μονομάχων» στον αγωνιστικό χώρο.\nΣτα αποδυτήρια οι παίκτες των δύο ομάδων, περίπου ένα τέταρτο πριν από τη σέντρα.\nΣτην πλευρά του Πανιωνίου, στον πάγκο βρίσκονται οι: Μαλέρμπ, Οικονομίδης, Τσιλούλης, Μιλόγεβιτς, Λυμπεράκης, Γρίβας και Μίκο\nΠερίπου 10 χιλιάδες φίλοι του ΠΑΟΚ στο γήπεδο, ενώ η προσέλευση συνεχίζεται με γρήγορους ρυθμούς.\nΝτεμπούτο στις αποστολές για τον Αντώνη Γαϊτανίδη, καθώς αυτή με τους «κυανέρυθρους» θα είναι η πρώτη επίσημη.\nΔέκα γκολ έχει σημειώσει ο Γιώργος Κούδας κόντρα στον Πανιώνιο εντός και εκτός έδρας και είναι ο πρώτος σκόρερ στις μεταξύ τους αναμετρήσεις. Ο Κλάους Αθανασιάδης με οκτώ γκολ βρίσκεται στην δεύτερη θέση. Ακολουθούν ο Γιώργος Κωστίκος και ο Δημήτρης Σαλπιγγίδης με έξι γκολ, ενώ από πέντε γκολ έχουν ο Νέτο Γκουερίνο και ο Χρήστος Δημόπουλος.\nΤέσσερις νίκες έχει ο Πανιώνιος στην Θεσσαλονίκη, αλλά οι τρεις από αυτές είναι στην πρώτη δεκαετία της Α’ Εθνικής κατηγορίας, όταν είχε δυσκολέψει αρκετά τον ΠΑΟΚ που δεν είχε καταφέρει να επικρατήσει των «κυανέρυθρων» στις πρώτες πέντε εντός έδρας αναμετρήσεις. Στο διάστημα από το 1959 έως το 1968 οφείλεται κατά μεγάλο ποσοστό η συγκομιδή με τις εννιά ισοπαλίες και τέσσερις νίκες που έχει ο Πανιώνιος.\n«Να’τοι να’τοι οι πρωταθλητές» από τον κόσμο του Δικεφάλου.\nΕπτά διαδοχικά ματς χωρίς ήττα εντός και εκτός έδρας για το πρωτάθλημα με αντίπαλο τον Πανιώνιο έχει ο ΠΑΟΚ. Μάλιστα στην τελευταία δεκαετία έχουν οι δύο ομάδες έχουν συναντηθεί 32 φορές για όλες τις διοργανώσεις και στις δύο έδρες, με τον ΠΑΟΚ να μετρά 21 νίκες, έξι ισοπαλίες και τον Πανιώνιο να έχει πέντε νίκες όλες στην έδρα του για το πρωτάθλημα.#60 αναμετρήσεις έχουν δώσει οι δύο ομάδες στην Τούμπα, με τον ΠΑΟΚ να έχει επικρατήσει στις 47, τον Πανιώνιο στις τέσσερις, ενώ εννιά έχουν τελειώσει ισόπαλες.\nΗ ενδεκάδα του Πανιωνίου: Κότνικ, Σαραμαντάς, Σταυρόπουλος, Ευαγγέλου, Παπαγεωργίου, Μαξίμοβιτς, Κόρμπος, Καμαρά, Ρέντζας, Αρτσε και Αραμπουλί\nΤώρα για προθέρμανση και ο αήττητος πρωταθλητής και νταμπλούχος ΠΑΟΚ.\nΣτο γήπεδο η ομάδα του Πανιωνίου για προθέρμανση.\n14 διαδοχικές νίκες μετρά ο ΠΑΟΚ επί του Πανιωνίου, o οποίος την τελευταία φορά που κατάφερε να μην ηττηθεί στην Τούμπα ήταν στις 3 Δεκεμβρίου 2006, όταν η αναμέτρηση τελείωσε ισόπαλη 1-1. Η επίδοση με τις 11 διαδοχικές εντός έδρας νίκες επί της ομάδας της Νέας Σμύρνης από τις 18 Ιανουαρίου 1987 μέχρι τις 2 Οκτωβρίου 2002 είναι αυτή που ξεπέρασε ο Δικέφαλος με την αναμέτρηση των Play Offs του πρωταθλήματος της σεζόν 2017-18 και πλέον διευρύνει αυτό το ρεκόρ.\nΣτον αγωνιστικό χώρο Πασχαλάκης και Κότνικ, για την καθιερωμένη προθέρμανση των τερματοφυλάκων.\nΣτο γήπεδο της Τούμπας βρίσκονται και οι… βολεϊκοί Ντίμα Φιλίποφ και Ντμίτρι Ιλίνιχ, που πήραν τη θέση τους στα επίσημα του σταδίου.\nΗ ομάδα του Άμπελ Φερέιρα καλείται να αφήσει πίσω της τον ευρωπαϊκό αποκλεισμό από την Σλόβαν Μπρατισλάβας και να κάνει το 2/2 στο πρωτάθλημα, ώστε να πάει στην διακοπή των εθνικών ομάδων με το απόλυτο μέχρι στιγμής.\nΜε αλλαγές στην ενδεκάδα του ο ΠΑΟΚ, για πρώτη φορά μαζί ως δίδυμο Σφιντέρσκι και Άκπομ.\nΣτο γήπεδο βρίσκονται οι αποστολές των δύο ομάδων.\nΣτον πάγκο για τον Δικέφαλο οι: Ζίβκοβιτς, Ροντρίγκο, Ίνγκασον, Πέλκας, Μπίσεσβαρ, Στοχ, Γαϊτανίδης.\nΗ ενδεκάδα του ΠΑΟΚ: Πασχαλάκης, Μάτος, Βαρέλα, Κρέσπο, Γιαννούλης, Εσίτι, Μίσιτς, Λημνιός, Ζαμπά, Σφιντέρσκι, Άκπομ.\nΚαλησπέρα από το γήπεδο της Τούμπας, μαζί θα παρακολουθήσουμε την εξέλιξη της αναμέτρησης του ΠΑΟΚ με τον Πανιώνιο, για την 2η αγωνιστική της Super League1.


Ενα αγριμι ξαπλωμενο στο πελαο | Η δικη μου Καρπαθος\nΕνα αγριμι ξαπλωμενο στο πελαο\nΑυτη ειναι η αισθηση που μου αφησε η Καρπαθος.\nΕζησα πεντε μηνες εκει και δουλεψα σκληρα για πολλες ωρες το μεγαλυτερο διαστημα και ετσι μονο στην αρχη και στο τελος της παραμονης μου (τις πρωτες μερες τουΜαη και τις τελευταιες του Οκτωβρη) μπορεσα να την γυρισω με τη μηχανη μου και να ψαξω τις κρυμενες γωνιες της. Και εχει πολλες κρυμενες ομορφιες η Καρπαθος.\nΔεν ειναι μονο το αγριο αναγλυφο του τοπιου της ουτε οι κατοικοι της με ολες τις ιδιαιτεροτητες τους. Ειναι εκεινη η ιστορια που περιμενει το ενδιαφερον μας για να φανει μπροστα στα ματια μας. Ιστορια χιλιαδων χρονων.\nΑπ οσο μπορεσα να βρω υπαρχει ενα βιβλιο πιου εκδοθηκε μολις το Φθινοπωρο του 2010.\nO τιτλος ειναι Μνημεια της Καρπαθου “Αρχαιες Λατρειες”.\nΣυγγραφεας ο κ Γεωργιος Μ.Λιτος Ιατρος πνευμονολογος με πλουσιο βιογραφικο και επιστημονικο συγγραφικο εργο . Γεννηθηκε στις Μενετες. Σπουδασε στην Ελλαδα και την Αγγλια και διετελεσε για 25 χρονια διευθυντης του Νοσοκομειου Σωτηρια. Το βιβλιο του μπορειτε να το προμηθευτειτε απο τον ιδιο.Το τηλεφωνο του ειναι 6977412159.\nΚωνσταντινος Μηνας Τοπωνυμικο της Καρπαθου\nΕκδότης: Εξάντας, Πνευματικό Κέντρο Δήμου Καρπάθου\nΕκδότης: Τυπωθήτω, Πνευματικό Κέντρο Δήμου Καρπάθου\nTitle: Καρπαθιακά : περιέχοντα την τοπογραφίαν, ιστορίαν, περιγραφήν, αρχαι ολογίαν, φυσικήν κατάστασιν, στατιστικήν, τοπωνυμίας της νήσου, ήθη και έθιμα, ιδιώματα της γλώσσης, λεξιλόγιον, δημοτικά άσματα και δημώδεις παροιμίας των κατοικιών αυτής / υπό Εμ. Μανωλακάκη.\nCreator: Μανωλακάκης, Εμμανουήλ.\nΤο παραπανω βιβλιο ειναι σε ψηφιακη μορφη και μπορειτε να το διαβασετε απο ΕΔΩ Πολυτιμα στοιχεια.\nΒασικο βιβλιο που αναφερεται σε ολες τις σχετικες βιβλιογραφιες.\nΣΑΡΙΑ Εδω θα βρειτε καποια στοιχεια για την νησο Σαρια\nΡΙΑ ΛΕΥΚΟΥ ΚΑΡΠΑΘΟΥ εδω θα βρειτε για την Ρωμαικη δεξαμενη στο Λευκο\nΑν θελετε ριξτε μια ματια και ΕΔΩ http://www.metafysiko.gr/?p=3158 εχει καποιες πληροφοριες και ερωτηματα.\nΜια ματια στην Ιστορια του νησιου απο την σελιδα του Δημου →\nOne Response to “Ενα αγριμι ξαπλωμενο στο πελαο”\nΓεωργιος Μ Λυτος | Η δικη μου Καρπαθος - January 4, 2017\n[…] Παλιοτερη αναρτηση […]


peacenik: Μαΐου 2010\nΜερικές πρώτες αντιδράσεις από Ισραηλινούς αριστερούς, όπως ο Ούρι Αβνέρι\nΟύρι Αβνέρι: αυτή τη νύχτα συντελέστηκε ένα έγκλημα καταμεσής στη θάλασσα, με εντολή της κυβέρνησης του Ισραήλ και του στρατού. Μία πολεμοχαρής επίθεση κατά πλοίων που κουβαλούσαν βοήθεια και θανατηφόροι πυροβολισμοί κατά ανθρωπιστών και ειρηνιστών. Είναι μία τρελή ενέργεια που μόνο μία κυβέρνηση που έχει περάσει όλες τις κόκκινες γραμμές μπορεί να κάνει.\nΜία τρελή κυβέρνηση που έχει χάσει κάθε συγκράτηση και «οποιαδήποτε σχέση με την πραγματικότητα θα μπορούσε να κάνει κάτι τέτοιο-να θεωρήσει πλοία που κουβαλούν ανθρωπιστική βοήθεια και ακτιβιστές της ειρήνης από ολόκληρο τον κόσμο εχθρούς και να στείλει μαζικά στρατιωτική δύναμη σε διεθνή ύδατα για να τους επιτεθεί, πυροβολήσει και σκοτώσει.\nΚανείς στον κόσμο δεν θα πιστέψει τα ψέματα και τις δικαιολογίες με τις οποίες « οι εκπρόσωποι της κυβέρνησης και του στρατού θα παρουσιαστούν», δήλωσε ο πρώην βουλευτής Ούρι Αβνέρι της οργάνωσης «Γκους Σαλόμ».\nΗ Γκρέτα Μπερλίν, εκπρόσωπος του στολίσκου της ειρήνης που σταθμεύει στην Κύπρο, δήλωσε στους ακτιβιστές της Γκους Σαλόμ ότι οι Ισραηλινοί κομάντος προσγειώθηκαν με ελικόπτερο στα πλοία και άνοιξαν αμέσως πυρ.\nΕίναι μία μέρα ντροπής για το Κράτος του Ισραήλ, μία μέρα άγχους κατά την οποία ανακαλύπτουμε ότι το μέλλον μας έχει εναποτεθεί σε μία συμμορία χωρίς υπευθυνότητα ανθρώπων. Η μέρα αυτή είναι μία μέρα ντροπής και τρέλας και ηλιθιότητας χωρίς όρια, την μέρα που η ισραηλινή κυβέρνηση φρόντισε να αμαυρώσει το όνομα της χώρας στον κόσμο, προσθέτοντας πειστικά στοιχεία της βιαιότητας και της κτηνωδίας στην ήδη κακή διεθνή εικόνα, αποθαρρύνοντας και απομακρύνοντας τους λίγους εναπομείναντες φίλους.\nΠράγματι, σήμερα μία προκλητική ενέργεια έλαβε χώρα στα παράλια της Γάζας-αυτοί που προκάλεσαν όμως δεν ήταν οι ακτιβιστές ειρήνης που προσκλήθηκαν από τους Παλαιστινίους και προσπάθησαν να φθάσουν στην Γάζα. Η πρόκληση έγινε από κομάντος που επέβαιναν σε πλοία του ναυτικού με πρόσκληση της ισραηλινής κυβέρνησης, κλείνοντας το δρόμο των πλοιαρίων βοηθείας και χρησιμοποιώντας θανατηφόρο δύναμη.\nΕίναι ώρα να αρθεί η πολιορκία της Γάζας, η οποία προκαλεί ανείπωτο πόνο στους κατοίκους της. Σήμερα η ισραηλινή κυβέρνηση έβγαλε τη μάσκα από το πρόσωπό της με τα ίδια της τα χέρια και εκτέθηκε στ γεγονός ότι το Ισραήλ δεν «απαγκιστρώθηκε» από την Γάζα. Η πραγματική απαγκίστρωση από την περιοχή δεν συνάδει με το να εμποδιστεί η πρόσβαση ή με το να στέλνονται στρατιώτες να πυροβολούν και να σκοτώνουν και τραυματίζουν αυτούς που προσπαθούν να φτάσουν εκεί.\nΤο κράτος του Ισραήλ υποσχέθηκε στις Συμφωνίες του Όσλο 17 χρόνια πριν που θα επιτρέπει και θα ενθαρρύνει τη δημιουργία ενός λιμανιού στην Γάζα, μέσω του οποίου οι Παλαιστίνιοι θα μπορούσαν να εισάγουν και να εξάγουν ελεύθερα για την ανάπτυξη της οικονομίας τους. Είναι καιρός να γίνει πράξη η δέσμευση αυτή και να ανοίξει το λιμάνι της Γάζας. Μόνο όταν ανοίξει το λιμάνι της Γάζας στην ελεύθερη και απρόσκοπτη κίνηση, όπως τα λιμάνια του Ασντότ και της Χάιφα, θα έχει πραγματικά το Ισραήλ απαγκιστρωθεί από την Γάζα. Μέχρι τότε ο κόσμος θα συνεχίσει και σωστά να θεωρεί την Λωρίδα της Γάζας υπό ισραηλινή κατοχή και το κράτος του Ισραήλ υπεύθυνος για την τύχη των ανθρώπων που ζουν εδώ πέρα.\nΑναρτήθηκε από Μωυσής Λίτσης στις 10:17 π.μ. 1 σχόλιο:\nΟ στολίσκος της Γάζας οδηγεί το Ισραήλ στη θάλασσα της ηλιθιότητας\nΑποσβωλομένος από όσα συνέβησαν στην Γάζα και την ισραηλινή επίθεση κατά των ακτιβιστών, δημοσιεύω άρθρο ενός από τους λίγους δημοσιογράφους που έχουν κρατήσει τα λογικά τους στο Ισραήλ, του Γκιντεόν Λέβι. Το άρθρο δημοσιεύτηκε πριν την ισραηλινή επίθεση και δείχνει ανάγλυφα την κάθοδο στον Άδη της ισραηλινής κοινωνίας.\nΕπίσης ο μπλόγκερ\nυπενθυμίζει πως κάποτε κάποιοι άλλοι καπετάνιοι μετέφεραν μετά τον Β' Παγκόσμιο Πόλεμο τους Εβραίους διασωθέντες στην Παλαιστίνη, παρά την απαγόρευση των βρετανικών αρχών κατοχής, προκειμένου να βρουν καταφύγιο. Εθνικοί ποιητές του Ισραήλ, όπως ο Νάταν Άλτερμαν επαινούσε με ποίημα την παράτολμη πράξη. Βλέπε:\nΟι καιροί δυστυχώς αλλάζουν.\nΒεβαίως ο στολίσκος της ειρήνης δεν θα φέρει ειρήνη, ούτε καν θα καταφέρει να φθάσει στην ακτή της Γάζας. Το σχέδιο δράσης προβλέπει τον αναγκαστικό κατάπλου στο λιμάνι της Ασντόντ, αλλά μας βύθισε ξανά στις ακτές της βλακείας και των εσφαλμένων ενεργειών.\nΟ Ισραηλινός προπαγανδιστικός μηχανισμός έφτασε σε νέα ύψη την απέλπιδα φρενίτιδά του. Μοίρασε μενού από εστιατόρια της Γάζας συνοδευόμενα με ψευδή πληροφόρηση. Περιήλθε σε αμηχανία εισερχόμενο σε μία ανώφελη μάχη δημοσίων σχέσεων, την οποία θα ήταν καλύτερο να μην είχε αρχίσει ποτέ. Θέλησε να στηρίξει τον αναποτελεσματικό, παράνομο και ανήθικο αποκλεισμό της Γάζας και να μην επιτρέψει στον “στολίσκο της ειρήνης” να καταπλεύσει στην ακτή της Γάζας; Δεν υπάρχει τίποτα για να εξηγήσει, και βεβαίως όχι σε έναν κόσμο που δεν θα τσιμπήσει ποτέ από τον ιστό των εξηγήσεων, των ψεμάτων και της τακτικής.\nΜόνο στο Ισραήλ οι άνθρωποι αποδέχονται ακόμη αυτά τα μολυσμένα αγαθά. Απομεινάρι ενός τελετουργικού πριν από τη μάχη σε αρχαίες εποχές, η χορωδία ζητωκραύγαζε χωρίς να κάνει ερωτήσεις. Στρατιώτες με άσπρες στολές ήσαν έτοιμοι εξ ονόματός μας. Οι εκπρόσωποι Τύπου δίνουν τις παραπλανητικές εξηγήσεις τους εξ ονόματός μας. Το τραγελαφικό σκηνικό στήνεται εις βάρος μας. Και κανένας από μας δεν διέκοψε την παράσταση.\nΗ χορωδία συνεχίζει να τραγουδά τραγούδια απάτης και ψεμάτων. Όλοι μας είμαστε μέρος της χορωδίας που λέει ότι δεν υπάρχει καμία ανθρωπιστική κρίση στη Γάζα. Είμαστε όλοι μέρος της χορωδίας που ισχυρίζεται ότι η κατοχή της Γάζας έχει λήξει, και ότι ο στολίσκος αποτελεί βίαιη επίθεση στα κυριαρχικά δικαιώματα του Ισραήλ -το τσιμέντο είναι για να φτιαχτούν μπούνκερ και το κονβόι χρηματοδοτείται από την Τουρκική Μουσουλμανική Αδελφότητα. Ο Ισραηλινός αποκλεισμός θα ανατρέψει τη Χαμάς και θα ελευθερώσει τον Γκιλάντ Σαλίτ. Ο εκπρόσωπος Τύπου του Υπουργείου Εξωτερικών Yossi Levy, ένας από τους πιο γελοίους προπαγανδιστές, ξεπέρασε τον εαυτό του όταν διακήρυξε ότι το κονβόι βοήθειας που κατευθύνεται προς τη Γάζα συνιστά παράβαση του Διεθνούς Δικαίου. Ακριβώς Έτσι.\nΔεν είναι ο αποκλεισμός που είναι παράνομος αλλά μάλλον ο στολίσκος. Και δεν έφτανε που μοίραζαν μενού από ρεστοράν της Γάζας μέσω του Πρωθυπουργικού Γραφείου (περιλαμβανομένου του οπωσδήποτε συνιστώμενου βοδινού Stroganoff και της σούπας από σπανάκι) και να επιδεικνύονται περήφανα οι ποσότητες καυσίμων που εστάλησαν, σύμφωνα με όσα δήλωσε ο εκπρόσωπος Τύπου του στρατού. Η επιχείρηση προπαγάνδας προσπάθησε να πουλήσει σε εμάς και στον κόσμο την ιδέα ότι η κατοχή της Γάζας έχει τελειώσει, αλλά σε κάθε περίπτωση, το Ισραήλ διαθέτει την νομική ισχύ να εμποδίσει την ανθρωπιστική βοήθεια. Όλα ένα μάτσο ψέματα.\nΑλλά και οι προετοιμασίες για την επιχείρηση είναι υπολείμματα μιας ιδιαίτερα διασκεδαστικής φάρσας: της ξέφρενης συζήτησης μεταξύ της επτάδας των υπουργών, της ανάπτυξης της μονάδας Masada, της ομάδας καταδρομέων που ειδικεύεται στην διείσδυση σε φυλακές, της ομάδας επίλεκτων του Ναυτικού με εφεδρείες από την ειδική αντιτρομοκρατική μονάδα της αστυνομίας και της ομάδας Oketz, των ειδικών εγκαταστάσεων κράτησης στο λιμάνι της Ασντόντ και της ηλεκτρονικής ασπίδας που υποτίθεται ότι θα μπλοκάρει τις επικοινωνίες των πλοίων που θα καταληφθούν και της κράτησης των πληρωμάτων τους.\nΚαι όλα αυτά για ποιο σκοπό; Για λίγες εκατοντάδες διεθνών ακτιβιστών, οι περισσότεροι άνθρωποι με συνείδηση των οποίων την φήμη, η Ισραηλινή προπαγάνδα καλείται να κηλιδώσει. Είναι κυρίως άνθρωποι που νοιάζονται για τους άλλους, και το θεωρούν δικαίωμα και υποχρέωσή τους, ακόμη και αν ο αποκλεισμός δεν μας αφορά καθόλου. Ναι, όντως αυτός ο στολίσκος είναι πολιτική προβοκάτσια αλλά τότε τι είναι η πράξη διαμαρτυρίας εάν όχι μια πολιτική προβοκάτσια;\nΚαι η αντιμετώπισή τους στη θάλασσα έγινε το Ισραηλινό Πλοίο των τρελών, που πλέουν αλλά δεν ξέρουν το πού και το γιατί. Γιατί να συλλάβουν ανθρώπους; Γιατί έτσι. Γιατί ο αποκλεισμός; Γιατί έτσι. Είναι πάλι σαν την υπόθεση με τον Νόαμ Τσόμσκι αλλά πολύ μεγαλύτερη αυτή τη φορά. Το επιχειρησιακό σχέδιο προβλέπει τον αναγκαστικό κατάπλου στο λιμάνι της Ασντόντ, αλλά και τον δικό μας κατάπλου στις ακτές της βλακείας και των εσφαλμένων ενεργειών. Ακόμη μια φορά θα μας παρουσιάσουν σαν αυτούς που εμπόδισαν την βοήθεια, αλλά επίσης και σαν τους τρελούς που κάνουν το παν προκειμένου να υποσκάψουν τις θέσεις τους. Εάν αυτός ήταν ο στόχος των οργανωτών του στολίσκου της ειρήνης, χθες κέρδισαν μια μεγάλη νίκη.\nΠριν από πέντε χρόνια ο διάσημος Περουβιανός συγγραφέας Mario Vargas Llosa, που είναι και κάτοχος ενός Βραβείου Ιερουσαλήμ, αφού είχε ολοκληρώσει το ταξίδι του στο Ισραήλ, είπε ότι η Ισραηλινή κατοχή είχε φθάσει στη φάση του γκροτέσκο. Αυτή την εβδομάδα ο Vargas Llosa, που θεωρεί τον εαυτό του φίλο του Ισραήλ, είναι παρών για να δει ότι αυτή η φάση έφθασε σε νέα ύψη παραλογισμού.\nΔημοσιεύτηκε στις 30/05/2010 στην εφημερίδα "Χαάρετς"\nΑναρτήθηκε από Μωυσής Λίτσης στις 2:26 π.μ. Δεν υπάρχουν σχόλια:\nTo Ισραήλ ενθαρρύνει το ακαδημαϊκό μποϊκοτάζ με το να αρνείται την είσοδο στον Τσόμσκι\nτου Κάρλο Στρέντζερ*\nΑν το Ισραήλ αισθάνεται ότι δεν μπορεί να αντέξει την ελευθερία του λόγου, τότε βρίσκεται ένα βήμα πιο κοντά στο φλερτ με τον ολοκληρωτισμό.\nΟ καθηγητής Νόαμ Τσόμσκι, ο αριστερός ριζοσπάστης διανοούμενος και ακτιβιστής, συχνά αποκαλείται ο διανοούμενος με την μεγαλύτερη επιρροή στον κόσμο. Είναι δριμύτατος επικριτής των πολιτικών του Ισραήλ εδώ και πολλά χρόνια, ιδίως μετά τον πρώτο πόλεμο στον Λίβανο το 1982.\nΤην Κυριακή, απαγορεύτηκε στον Τσόμσκι η είσοδος από την γέφυρα Άλενμπι καθ’ οδόν από το Αμάν στη Ραμάλα, όπου επρόκειτο να δώσει διάλεξη για την αμερικανική εξωτερική πολιτική στο πανεπιστήμιο Μπιρ Ζέιτ.\nΌπως κατέθεσε ο ίδιος, οι αρχές ανέμεναν να τον θέσουν υπό κράτηση γιατί του ζητήθηκε να ακολουθήσει έναν νεαρό άνδρα, που έμοιαζε κάπως να ντρεπόταν για την επιχείρηση, για ανάκριση.\nΤις ώρες που παρέμεινε εκεί, ο νεαρός μιλούσε κατ’ επανάληψη στο τηλέφωνο, κυρίως με το υπουργείο Εσωτερικών στην Ιερουσαλήμ. Ο Τσόμσκι μεταξύ άλλων, δήλωσε ότι στο Ισραήλ δεν αρέσει αυτό που είναι.\nΚανείς με λίγο μυαλό δεν μπορεί να ισχυριστεί ότι ο Τσόμσκι αντιπροσωπεύει απειλή για την ασφάλεια του Ισραήλ. Είναι 81 ετών. Δεν είναι ειδικός στις ένοπλες εξεγέρσεις και ποτέ δεν τάχθηκε υπέρ της άσκησης βίας κατά του Ισραήλ.\nΚαθώς διάβαζα τα σχόλια στα δημοσιεύματα που έγραφαν ότι του απαγορεύτηκε η είσοδος, βρέθηκε μπροστά σε εκφράσεις του τύπου «είναι ένας πολύ γνωστός αρνητής του Ολοκαυτώματος» που βρίσκονται κάπου μεταξύ πλήρους άγνοιας και ολοκληρωτικής παράνοιας.\nΑπλά για την αλήθεια: Ο Τσόμσκι είναι υπέρ της λύσης των δύο κρατών και ουδέποτε κάλεσε υπέρ της χρήσης βίας κατά του Ισραήλ ή καταστροφής του κράτους. Είναι επίσης κατά του ακαδημαϊκού μποϊκοτάζ των ισραηλινών πανεπιστημίων-ένα δημοφιλές ζήτημα στην ευρωπαϊκή αριστερά τα τελευταία χρόνια.\nΈχω ακούσει τον Τσόμσκι να μιλά αρκετές φορές στο Ισραήλ την δεκαετία του ’80 και του ’90. Σύμφωνα με όσα ο ίδιος λέει, ήταν εδώ τελευταία φορά το 1997.\nΟ Τσόμσκι δεν έχει αλλάξει απόψεις από τότε, άρα θα είναι το Ισραήλ που έχει αλλάξει-και μάλιστα προς το πολύ χειρότερο. Ο Οτνιέλ Σνέλερ, βουλευτής του κόμματος «Καντίμα»-υποτίθεται ενός κεντρώου κόμματος- έφθασε να δηλώσει για το ζήτημα του Τσόμσκι: «Είναι καλό για το Ισραήλ που δεν επέτρεψε σε έναν από τους επικριτές του να εισέλθει στο έδαφος του. Συνιστώ(στον Τσόμσκι) να προσπαθήσει να περάσει από μέσα από τα τούνελ που συνδέουν την Γάζα με την Αίγυπτο».\nΔεν έχω ουδέποτε ακούσει ένα δημοκρατικό κράτος να απαγορεύει την είσοδο σε διανοούμενους(ή οποιονδήποτε άλλο σχετικό) ο οποίος δεν τάσσεται υπέρ της βίας ή παραβιάζει τον τοπικό ή διεθνή νόμο. Τι στο καλό λοιπόν συμβαίνει στο Ισραήλ; Μήπως παρεξηγήθηκε το υπουργείο Εσωτερικών επειδή ο Τσόμσκι δεν σκόπευε να μιλήσει και στο Ισραήλ; Αν είναι έτσι, είναι αυτός λόγος για να του απαγορεύσεις την είσοδο;\nΤο Ισραήλ αυτή την περίοδο μάχεται κατά των διεθνών εκκλήσεων για μποϊκοτάζ των ισραηλινών πανεπιστημίων και ακαδημαϊκών. Είναι κανείς που πιστεύει ότι το να αρνηθείς την είσοδο στον Τσόμσκι ενισχύει την υπόθεσή μας;\nΑν μη τι άλλο, η απαγόρευση στον Τσόμσκι δίνει όπλα σε αυτούς που λένε ότι το Ισραήλ επιβάλλει περιορισμούς στην ακαδημαϊκή ελευθερία στα εδάφη της Παλαιστινιακής Αρχής και ότι το μποϊκοτάζ κατά των πανεπιστημίων του είναι ως εκ τούτου δικαιολογημένο.\nΑν το Ισραήλ πιστεύει ότι μπορεί να υπερασπιστεί τις ενέργειες του ηθικά και πολιτικά, δεν θα έπρεπε να φοβάται διανοούμενους που το επικρίνουν. Αλλά το Ισραήλ αρχίζει να περιορίζει την ελευθερία του λόγου και αυτό είναι όντως ένα πολύ ανησυχητικό φαινόμενο.\nΑν το Ισραήλ πιστεύει ότι δεν μπορεί να αντέξει την ελευθερία του λόγου, τότε είναι ένα βήμα ακόμη πιο κοντά στο φλερτ με τον ολοκληρωτισμό. Στην πραγματικότητα, στη διάρκεια της ανάκρισής του, όταν ο Τσόμσκι ερωτήθηκε αν ποτέ του αρνήθηκαν την είσοδο σε χώρα είπε: ναι, στην Τσεχοσλοβακία το 1968, μετά τη ρωσική εισβολή, όταν ήθελε να επισκεφτεί τον φίλο του Ντούμπτσεκ. Αυτό βάζει πράγματι το Ισραήλ σε πολύ κακές παρέες.\nΑυτό το επεισόδιο ντροπής, μου θυμίζει ξανά, τη ρήση του Γισαάου Λίμποβιτ: «Δεν ξέρω αν οι πολιτικές του Ισραήλ από το 1967 είναι ανήθικη ηλιθιότητα ή ηλίθια ανηθικότητα». Σε αυτή την συγκεκριμένη περίπτωση θα έλεγα και τα δύο.\nΕίναι ανήθικο να αρνείσαι διαλέξεις στο πανεπιστήμιο Μπέιρ Ζέϊτ, ακόμη και αν δεν αρέσει σε ορισμένους κυβερνητικούς αξιωματούχους το περιεχόμενο τους. Και είναι εντελώς ηλίθιο, γιατί το Ισραήλ κατάφερε για μία ακόμη φορά να γίνει κύριο θέμα στα μέσα του κόσμου ως βίαιο κράτος που παραβιάζει τα ανθρώπινα δικαιώματα, την ελευθερία του λόγου και την ακαδημαϊκή ελευθερία, για τα οποία πολλοί από εμάς εδώ πέρα δουλεύουμε σκληρά για να τα υπερασπιστούμε.\n*Δημοσιεύτηκε στην εφημερίδα "Χαάρετς" στις 17/05/2010\nΑναρτήθηκε από Μωυσής Λίτσης στις 9:21 π.μ. Δεν υπάρχουν σχόλια:\nΑναρτήθηκε από Μωυσής Λίτσης στις 3:28 π.μ. Δεν υπάρχουν σχόλια:


Τουρκία: Χρησιμοποίησαν τον Ναό της Αθηνάς σαν είσοδο για μπαρ! | Mikrometoxos.gr\nΤουρκία: Χρησιμοποίησαν τον Ναό της Αθηνάς σαν είσοδο για μπαρ!\nΌχι μόνο επιχειρηματίες άνοιξαν μπαρ δίπλα στον Ναό της Αθηνάς στην Αττάλεια αλλά και χρησιμοποίησαν τα ιστορικά ερείπια ως είσοδο για το νυχτερινό κέντρο. Το μπαρ με το όνομα «Απόλλων» άνοιξε την περασμένη Δευτέρα και, σύμφωνα με την εφημερίδα «Χουριέτ», τα ξύλινα κιγκλιδώματα που είχαν μπει για να προστατεύουν τον ναό, που χρονολογείται από το 150 μ.Χ., αφαιρέθηκαν την προηγουμένη των εγκαινίων.\nΜε σιδερένιες πλάκες έκλεισαν οι περιοχές που επισκέπτονταν ντόπιοι και ξένοι τουρίστες, ενώ μπροστά από την είσοδο, στρώθηκε κόκκινο χαλί 10 μέτρων, προκειμένου οι πελάτες να μη δυσκολεύονται να περπατήσουν στο χώμα με τα ερείπια. Επίσης, μπροστά από την παλιά πόρτα τοποθετήθηκε συσκευή ακτίνων Χ και γραφεία υποδοχής πελατών, ενώ η είσοδος φωτίστηκε με ειδική εφαρμογή προκειμένου να είναι αντιληπτή στους πελάτες.\nΟ διευθυντής Πολιτισμού και Τουρισμού της Αττάλειας Τσαντεμίρ Ζόρογλου υπέβαλε μήνυση εναντίον των υπευθύνων, διαμηνύοντας ότι μια τέτοια εικόνα δεν μπορεί να επιτραπεί. «Έχουν γίνει κάποιες προσπάθειες να ανοίξει αυτή η πόρτα στο παρελθόν, αλλά οι συνάδελφοί μας το απέτρεψαν. Δόθηκε προειδοποίηση την ημέρα που άνοιξε η επιχείρηση, αλλά δυστυχώς, άνοιξαν ξανά την πόρτα αργότερα το βράδυ. Λαμβάνουμε όλα τα απαραίτητα μέτρα για το μέλλον» ανέφερε.


Πουρές πατάτας από την Αργυρώ Μπαρμπαρίγου | Συνταγή | Argiro.gr\nΣυνταγές Αλμυρές Συνταγές Πουρές Πατάτας\nΟ πιο γρήγορος γευστικός πουρές πατάτας από την Αργυρώ Μπαρμπαρίγου που πάει με όλα.\nμαγείρεμα 20 λεπτά\nΜπορεί να είναι και η εύκολη συνταγή για το μεσημεριανό ή βραδινό τραπέζι που θα τους ξετρελάνει όλους!\n100 γρ. κρέμα γάλακτος light\n2 - 3 κ.σ. γάλα φρέσκο\nΑυτός ο πουρές πατάτας είναι μια εύκολη κλασική συνταγή από την Αργυρώ που θα ξετρελάνει μικρούς και μεγάλους! Σε πολλούς θυμίζει το κλασικό πουρέ πατάτας της γιαγιάς που έτρωγαν όταν ήταν μικροί. Είναι ότι καλύτερο να συνοδεύσει τα φαγητά σας. Οι πατάτες σουφλέ με κρέμα γάλακτος είναι όνειρο.\nΚαθαρίζουμε πρώτα τις πατάτες, τις κόβουμε σε κύβους (καρέ), τις βάζουμε σε μέτρια κατσαρόλα και προσθέτουμε κρύο νερό μέχρι να καλυφθούν πλήρως.\nΡίχνουμε λίγο αλάτι στο νερό και σκεπάζουμε το σκεύος.\nΑφήνουμε τις πατάτες να πάρουν βράση σε δυνατή φωτιά.\nΜόλις πάρουν βράση χαμηλώνουμε σε μέτρια φωτιά.\nΣκεπάζουμε την κατσαρόλα και μαγειρεύουμε για περίπου 20 λεπτά ή μέχρι οι πατάτες να μαλακώσουν.\nΜπορείτε να τις τσιμπήστε με πιρούνι για να σιγουρευτείτε.\nΌσο βράζουμε τις πατάτες, βάζουμε σε μια μικρή κατσαρόλα το βούτυρο να λιώσει, την κρέμα να ζεσταθεί και ανακατεύουμε τα υλικά.\nΤα διατηρούμε ζεστά μέχρι να βράσουν οι πατάτες.\nΣτραγγίζουμε καλά τις πατάτες και τις ξαναβάζουμε στην κατσαρόλα σε χαμηλή φωτιά μέχρι να στεγνώσουν τελείως.\nΈπειτα τις σπάμε σε πουρέ με σύρμα ή μια κουτάλα.\nΑνακατεύουμε μέχρι να λιώσουν και να στεγνώσουν.\nΣβήνουμε τη φωτιά και προσθέτουμε ανακατεύοντας βούτυρο-κρέμα μέχρι να ομογενοποιηθεί ο πουρές.\nΣτο τέλος προσθέτουμε αλάτι, πιπέρι και τρίβουμε προαιρετικά λίγο μοσχοκάρυδο.\nΑνάλογα με την ποικιλία πατάτας που θα επιλέξετε, μπορείτε να έχετε κλασικό πουρέ, κόκκινο πουρέ από γλυκοπατάτα, ή μωβ από πατάτες Νέας Γης.\nΔιατηρούμε τον πουρέ ζεστό μέχρι να έρθει η ώρα να τον σερβίρουμε, αν θέλουμε πασπαλισμένο με λίγο ψιλοκομμένο σχοινόπρασο. Επίσης, είναι ένα πολύ ωραίο συνοδευτικό για το φαγητό σας.\nΔιαβάστε οπωσδήποτε το μυστικό μου για να φτιάχντε πάντα τέλειο, βελούδινο πουρέ και αν είστε λάτρης της πατάτας, δοκιμάστε και τη συνταγή μου για φρέσκα, χειροποίητα νιόκι πατάτας!\nΠεντανόστιμο φαγητό που θα ξετρελάνει όποιον το δοκιμάσει. Ταιριάζει υπέροχα και με τα υπόλοιπα φαγητά στο τραπέζι σας.\nΑλμυρές Συνταγές Στην Κατσαρόλα Συνταγές της Μαμάς Εύκολες / Γρήγορες / Οικονομικές Εύκολα φαγητά για αρχάριους Συνταγές για παιδιά Συνοδευτικά / Γαρνιτούρες Αγίου Βαλεντίνου - Ρομαντικό δείπνο για δυο Μαγειρεύοντας με την Αργυρώ\nΤώρα που διαβάσατε αυτή τη συνταγή, ποιόν άλλο πουρέ θα δοκιμάσετε;\nΗ διαδρομή της πατάτας μέσα στα χρόνια\nΠουρές πατάτας ογκρατέν


Τι φόρεσε η Μαρία Μπεκατώρου στο YFSF\nΗ Μαρία Μπεκατώρου δεν είναι κορίτσι που θέλει να μας απογοητεύει και φυσικά δεν το έκανε ούτε στο δεύτερο live του Your Face Sounds Familiar του ANT1. Έχει βρει το στιλ της και ξέρει που πρέπει να κινηθεί.\nΕπέλεξε μια δημιουργία του οίκου Konstantinos Melis by Laskos. Το υψηλής ραπτικής φόρεμα των σχεδιαστών Κωνσταντίνου Μελή και Γιάννη Λάσκου αποτελείται από πράσινο μεταξωτό τούλι και μωβ απλικέ άνθη από δαντέλα γκιπούρ κεντημένη με μικρούς κρυστάλλους. Τα πέδιλα που συνδύασε ήταν Le Silla από το κατάστημα Gioventu.\nA photo posted by Your Face Sounds Familiar (@yfsf_ant1) on Apr 10, 2016 at 11:26am PDT\nA photo posted by Your Face Sounds Familiar (@yfsf_ant1) on Apr 10, 2016 at 11:16am PDT\nΤο σημείο που θα θέλαμε να σταθούμε είναι τα κοσμήματα. Έρχονται γιορτές, γενέθλια, Πάσχα. Ας ακούσουν αυτοί πού πρέπει. Δε λέμε άλλα, το μήνυμα στάλθηκε. Ένα ζευγάρι σκουλαρίκια με αμέθυστο και ένα δαχτυλίδι με μπριγιάν Kessaris ήταν αρκετά για να ολοκληρωθεί το σύνολο.\nΤο look της Μαρίας φέρει την υπογραφή του στιλίστα Χρήστου Αλεξανδρόπουλου, ενώ το μακιγιάζ και τα μαλλιά επιμελήθηκαν η makeup artist Έλσα Πρωτοψάλτη και ο hair stylist Βασίλης Μπουλούμπασης.